
Avaliku ürituse „Narva Jõululaat“ loa taotluse rahuldamine
1. Asjaolud ja menetluse käik

11.11.2015.a. esitas MTÜ Õpilasesinduste Nõukogu reg. kood 80371727 Narva Linnavalitsusele avaliku ürituse loa taotluse.
MTÜ Õpilasesinduste Nõukogu kavandab viia läbi 23.12.2015.a. – 26.12.2015a. kellaajal 11.00-18.00 Narva linnas avalikkusele suunatud ürituse „Narva Jõululaat“. 23. detsembril avatakse Puškini tänaval Т1 olevas Jõululaat, kus toimub jõululaat kõikide Narva elanike ja linna külaliste jaoks.

Jõulualleel elustub muinasjutt ning täituvad jõulusoovid. See on koht, kus te tunnete pühade saabumist ning saate osta unikaalsed kingitusi oma sõpradele ja sugulastele ning mekkida traditsioonilisi jõulujooke ja maiustusi. Samuti iga päev toimuvad jõuluüritused: jõulumängud, tantsud, laulud, konkursid ja hobustega ratsutamine.
 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.05.2015.a. määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.
3. Otsus
3.1. Rahuldada MTÜ Õpilasesinduste Nõukogu taotlus avaliku ürituse „Narva Jõululaat“” läbiviimiseks. 

3.2. Avaliku ürituse korraldajaks on MTÜ Õpilasesinduste Nõukogu reg. kood 80371727, 26. Juuli 11-37, Narva.
3.3. Ürituse läbiviimise kohaks on A. Puskini tn T1, Narva.
3.4. Avalik üritus on mitmepäevane ja algab 23.12.2015.a  ning lõpeb 26.12.2015. Igapäevane programm kestab kellast 11.00 kella 18.00-ni.
3.5. Avaliku ürituse jooksul alkohoolsete jookide müüki ei toimu. 
3.6. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Arhitektuuri- ja Linnaplaneerimise Ametil teha korraldus asjaosalistele teatavaks. 
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

